CELEX: 62015CN0046
Language: sk
Date: 2015-02-05 00:00:00
Title: Vec C-46/15: Návrh na začatie prejudiciálneho konania, ktorý podal Tribunal Central Administrativo Sul (Portugalsko) 5. februára 2015 – Ambiente e Sistemas de Informação Geográfica Lda. (Ambisig)/AICP – Associação de Industriais do Concelho de Pombal

4.5.2015   
            
            
               SK
            
            
               Úradný vestník Európskej únie
            
            
               C 146/14
            
         Návrh na začatie prejudiciálneho konania, ktorý podal Tribunal Central Administrativo Sul (Portugalsko) 5. februára 2015 – Ambiente e Sistemas de Informação Geográfica Lda. (Ambisig)/AICP – Associação de Industriais do Concelho de Pombal
   (Vec C-46/15)
   (2015/C 146/21)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Central Administrativo Sul
   
      Účastníci konania pred vnútroštátnym súdom
   
   
      Odvolateľka: Ambiente e Sistemas de Informação Geográfica Lda. (Ambisig)
   
      Odporkyňa: AICP – Associação de Industriais do Concelho de Pombal
   
      Vedľajší účastník: Indice – ICT & Management, Lda
   
      Prejudiciálne otázky
   
   
               1.
            
            
               Keďže portugalské právne predpisy neupravujú oblasť uvedenú v článku 48 ods. 2 písm. a) bode ii) druhej zarážke smernice Európskeho parlamentu a Rady 2004/18/ES (1) z 31. marca 2004, je toto ustanovenie priamo uplatniteľné v portugalskom právnom poriadku, takže priznáva jednotlivcom právo, ktoré môžu uplatniť voči verejným obstarávateľom?
            
         
               2.
            
            
               Má sa článok 48 ods. 2 písm. a) bod ii) druhá zarážka smernice 2004/18/ES vykladať v tom zmysle, že bráni tomu, aby sa uplatnili pravidlá stanovené verejným obstarávateľom, ktoré nedovoľujú hospodárskemu subjektu preukázať poskytnutie služieb prostredníctvom vyhlásenia podpísaného týmto subjektom, pokiaľ nepreukáže, že je pre neho nemožné alebo veľmi ťažké získať vyhlásenie súkromného kupujúceho?
            
         
               3.
            
            
               Má sa článok 48 ods. 2 písm. a) bod ii) druhá zarážka smernice 2004/18/ES vykladať v tom zmysle, že bráni tomu, aby sa uplatnili pravidlá stanovené verejným obstarávateľom, ktoré pod hrozbou vylúčenia vyžadujú, aby vyhlásenie súkromného kupujúceho obsahovalo overenie podpisu notárom, advokátom alebo iným príslušným subjektom?
            
         
      (1)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132).